|Sorrow Man|
عضو جديد
الجنس : عدد المشاركات : 20
العمر : 26
تاريخ التسجيل : 01/11/2009
|موضوع: بغداد امس بالحلم يا دنيا زارتني 2009-12-30, 10:23 pm|| |
بغداد امس بالحلم يادنيا زارتني
من الباب سال الدمع وبلهفه شبكتني
عشرين عام انقضن بالغربه والترحال
والحزن خضر حزن واتغيرت الاشكال
عودي ذبل وانحنه والشمس حرقتني
وبغداد بس باوعت يادنيا عرفتني
شميت بيها الوفه والشوق واللهفه
ضمتني اعل الصدر وبقلبي الرجفه
بغداد مومثل امس يادنيا مختلفه
مهظومه من الحزن ودموعها نهران
حسراتها من القلب نيران جوتني
بغداد امس بالحلم والله بجتني
ابصوت الالم والكدر والخوف سألتني
وين اهلي عني ارحلوا وظلت خليه الدار
لاطارش الي اجه ولاوصلولي اخبار
مانمت من سافروا النوم مني طار
وجروح تنزف حزن القلب ظل محتار
يمته اولادي ترد جاوبني ياعمار
ردت احجي بس عبرتي يايمه خنكتني
بغداد امس بالحلم والله بجتني
منقوووووووووول